คริสตจักรออร์ทอดอกซ์ซีเรียมลังกระ

คริสตจักรออร์ทอดอกซ์ซีเรียมลังกระ (อังกฤษ: Malankara Orthodox Syrian Church; MOSC) หรือรู้จักในชื่อ คริสตจักรออร์ทอดอกซ์อินเดีย (อังกฤษ: Indian Orthodox Church; IOC) หรือ คริสตจักรมลังกระ (อังกฤษ: Malankara Church) เป็นคริสตจักรออโตเซฟาลัส ออร์ทอดอกซ์โอเรียนทอล ที่มีศูนย์กลางอยู่ที่เทวโลกัมใกล้กับเมืองโกฏฏยัม ประเทศอินเดีย ตามธรรมเนียมเชื่อว่าคริสตจักรสืบทอดมาจากนักบุญทอมัสอัครทูต ในศตวรรษที่ 1 คริสตจักรนี้ยึดจารีตมลังกระ ซึ่งเป็นจารีตเวสต์ซีเรียแบบอินเดีย คริสตัจกร MOSC สืบทอดมาจากคริสตจักรมัลงกระ กระนั้นในปี 1909 ถึง 1912 ความแตกร้าวของอัครบิดรอันติออคแห่งออร์ทอดอกซ์ซีเรียทำให้เกิดคริสตจักร MOSC และ คริสต์ซีเรียยาคอบ (JSCC) ซึ่งมีความเหลื่อมซ้อนกันอยู่ นับตั้งแต่ปี 1912 MOSC มีคาทอลิเกตโดยมีเมโทรโปลิตันเป็นไพรเมตแห่งคริสตจักร และ MOSC ได้ร่างและประกาศใช้ธรรมนูญของตนในปี 1934 ทั้งคริสตจักร MOSC และ JSCC ยังคงมีความพยายามในการผสานรวมกันอยู่เรื่อยมาตลอดประวัติศาสตร์ จำนวนศาสนิกชนที่เป็นสมาชิกของคริสตจักรอยู่ที่ 2.5 ล้านคน ตามข้อมูลจากการระบุตนเอง และมีการคาดการณ์จากภายนอกว่าอาจจะอยู่ที่ 1 ล้านคน ในสังฆมณฑล 30 พื้นที่ทั่วโลก สมาชิกส่วนใหญ่อาศัยอยู่ในรัฐเกรละ ตลอดจนชุมชนชาวโพ้นทะเลนอกอินเดีย อ้างอิง บรรณานุกรม